fi fi es fi fi fi fi fi fi fi fi fi en fi fi fi fi fi en fi et fi fi fi fi fi en fi fi fi fi fi fi en fi pt fi fi fi fi en de lt fi sv gl fi fi fi en de fi fi fi fi en de en sv lt zh gl fi fi fi en fi fi fi fi fi fi en fi fi en fi fi fi en de fi fi fi fi fi fi fi fi fi fi fi fi en fi fi fi fi fi fi fi fi fi fi fi fi es fi fi et fi pt fi cs fi fi fi fi fi fi fi fi fi fi fi fi de fi fi fi fi fi fi en en en it fi nb en et en et fi fi fi fi fi fi fi en it fi en fi en fi en fi sv es fi en en fi
Tykkään kovasti pikkulinnuista ja näitä kuvia haluan päästä skräppäämään pian! Kameran kanssa ikkunalla kyttääminen kyllä kannatti :)
Hauskaa viikonlopun jatkoa kaikille! :)
Lähettänyt pikkuhelistin klo 19:34 3 kommenttia
Muutto alkaa (toivottavasti) pian olla pulkassa. Jos ei tänään niin sitten huomenna. Viikonlopulle toiveissa olisi ehtiä skräppäämään mutta ennen sitä tämä viime viikkoinen. Tämä sai alkusysäyksen Inspiksen sisustushaasteesta.
Nämä kuvat ovat pyörineet kauan siinä "näitä en varmaan koskaan skräppää"-pinossa mutta toisinpa kävi. Lisäksi lopputulos on todella mieluinen :) Tykkäsin jo edellisen leiskan maalijäljestä kovasti mutta tässä se onnistui vielä paremmin.
Lähettänyt pikkuhelistin klo 07:51 5 kommenttia
Elämä pahvilaatikoiden keskellä jatkuu vielä hetken ja askartelukamat eivät ole ehtineet kulkeutua vielä uuteen kotiin. Onneksi on edes muutama leiska "varastossa" blogiin laitettavaksi. Toivottavasti pääseen pian tekemään lisääkin kun kerran muutama hyvä ideakin nyt pyörii mielessä :)
Hiiru ei oikein hyvin kuvissa näy mutta siellä se on Chipan tassujen alla:D Tykkään tässä leiskassa näistä kirkkaista väreistä ja tuosta maalijäljestä. Toi on nyt niin pop, että laittaisin sitä joka paikkaan. Patchwork on mun kaikkien aikojen lemppari American Craftsilta ja tähän leiskaan jotenkin niin passeli fontti. Niin ja yllätys, että tässäkin taas Sassafras Lassia ;) Pitäis varmaan käyttää vaihteeksi jotain muuta kunhan tässä nyt vain ehtisi skräppäilemään. Nyt taidan kuitenkin painua purkamaan muuttolaatikoita. Heipat ja palataan pian asiaan!
Lähettänyt pikkuhelistin klo 18:06 4 kommenttia
torstai 21. tammikuuta 2010
Inspiroidu #90 Sisustus- ja asuntounelmia
Eilen kun vähän valitti ettei ole aikaa skräpätä niin järjestyi kuin taikaiskusta tälle päivälle ylimääräinen vapaapäivä :) Ei varmaan tarvi sanoa mihin kulutin eilisen illana ja tämän aamun?
Mulla oli aikamoinen vauhti päällä kun istuin pöydän ääreen papereiden ja valokuvien kanssa. Aloitin leiskalla tämän viikon Inspiroidu-haasteeseen, jossa skräpättiin sisustus- ja asuntounelmia. Aika passeli aihe mulle näin muuton keskellä ;) Ensimmäisestä leiskasta tuli tosi kiva ja sitä oli hauska tehdä. Tein sen kuvia vaille valmiiksi mutta sitten en löytänytkään niitä kuvia mistään! Pari päivää sitten mulla oli näpeissä nippu kuvia, joista jokainen olisi sopinut tähän leiskaan mutta en vain muistanut enää mihin ne kuvat olin laittanut! Lisään kuvat leiskaan kunhan puran ne jonkun muuttolaatikon uumenista ja postaan leiskan vasta sitten. Tämän jälkeen värkkäsin vielä kaksi muutakin leiskaa aikamoisella vauhdilla :) (Tulossa myöhemmin)
Halusin kuitenki osallistua kunnollisella leiskalla Inspikseen parin viikon tauon jälkeen, joten aamulla sitten tekaisin toisen haasteeseen sopivan. Ja aina vaan oli vauhti päällä! Toivottavasti tätä jatkuu taas pitkään :)
Sassfras on vaan niin ykkönen! Ei tähän paljon taas muuta tarvittu. Tuo alareunan tarra muuten peittää typerintä mokaa ikinä :D Kirjoittelin leiskojen taakse numerointia, että pysyn laskuissa vuoden aikana tehdyistä leiskoista. Laiton edellisen leiskan tämän päälle pöydälle ja vetäisin numeron taustapuolelle, sitten siirsin sen kulmaa sivuun ja rustasin numeroinnin tämän leiskan paraatipuolelle. Hyvä hyvä! Aluksi mua otti tosi kovasti päähän mutta nyt tuo piilotettu moka näyttää jo ihan kivalta. Tarran toisen puolen lätkäisin sitten ylemmäs tuon napin kaveriksi.
Lähettänyt pikkuhelistin klo 11:23 5 kommenttia
Tunnisteet: 12x12, Inspiroidu-haasteet, scrapbooking
keskiviikko 20. tammikuuta 2010
Niin kiirettä, että en edes ole ehtinyt skräppäämään pitkään aikaan. Muuton keskellä sitä paitsi pitäisi pakata tavaroita eikä levitellä niitä pitkin pöytiä :D Ettei blogi nyt aivan olisi hiljainen lätkäisen tänne tämän tuskaisen vaikean leiskan, jota mun ei alunperin pitänyt julkaista ollenkaan.
Tämä on (muistaakseni) toinen tämän vuoden puolella tekemäni leiska. Ei todellakaan mikään suosikki vaikka kuvat ovatkin aivan ihania! Kuvien jälkeen ei mikään tuntunut asettuvan paikalleen. Napit on revitty irti ja liimattu uudelleen kolmeen kertaan ja nappien takaa on revitty valkoinen piparireuna irti... Alhaallakin oli alunperin aivan erilaista nauhaa ja kun sellaisen tarrataustaisen nauhan irrottaa niin kartonkihan siinä repeää. Tarinointitarrasta tykkään kovasti mutta tuo punainen reunus siinä on vähän niinkuin vahinko. Yritän tosin ajatella, että se vähän piristää muuten vihertävää leiskaa :D
Toivottavasti pääseen pian värkkäämään jotain kivaa. Muuten mun täytyy postata vielä se toinenkin "ei-niin-kiva-leiska" :D
Lähettänyt pikkuhelistin klo 09:00 5 kommenttia
maanantai 11. tammikuuta 2010
Viikonloppuna leikin ihanalla Heinikan Design Team paketilla. Tällä kertaa paketista löytyi muun muassa October Afternoonin Road Map sarjaa. Tässä ensimmäiset paketista syntyneet leiskat.
Minäkin nyt sitten valitsin teemasanan vuodelle 2010. Ehkä kirjoitan vielä kuvan alle pienen tarinoinnin siitä, miksi juuri tämä sana mutta toistaiseksi nyt ilman sen kummempia selvityksiä. Erilaiset viivoitukset ja ruudukot miellyttää mun silmää nyt todella paljon ja niistä saa mielestäni kivoja taustoja leiskoille. Lisäksi niihin on sitten helppo kirjoitella tarinointiakin kun viivat on valmiina ;)
Nuo aakkostarrat siirtyivät kyllä rytinällä meikäläisen suosikkien listalle! Tykkään kivasta fontista ja kirjainten koosta. Lisäksi kirjaimia on arkissa todella paljon, mikä on tietysti iso plussa :)
-October Afternoon Road Map: Sundowner Motel paperi
-October Afternoon Mini Market kirjaintarrat ja ympyrätarra
Omista tarvikkeista Sassafras Lass kirjaintarrat ja nuoli.
Tässä leiskassa hyödynsin paperin molempia puolia sekä yläreunan repeämässä että paperisuikaleen reunan taitoksessa. Erilaisilla taitoksilla ja repeämillä saa kivaa kivaa pientä jujua leiskaan ja tähän tarkoitukseen kaksipuoliset paperit ovat aivan loistavia. Karttapaperi sopi mielestäni hyvin autoaiheeseen.
-October Afternoon Road Map: Shady Lane Rv Park ja saman sarjan Skyline Motor Inn paperit
-October Afternoon Mini Market kirjaintarrat
Omista tarvikkeista Teresa Collins kalvo ja Kaiser Craftin akryylimaali.
Tämä leiska oli ensimmäinen, jonka DT-paketista tein ja ideana tässä oli leikitellä erilaisilla koristerykelmillä ja jättää leiska muuten simppeliksi. Kuvan alta paljastuu kääntämällä piilotettu tarinointi.
-October Afternoon Road Map: Blue & White Motel paperi
-October Afternoon Mini Market kirjaintarrat
Omista tarvikkeista American Crafts kartonki.
Tykkäsin paketin papereista kovasti vaikka ne olivatkin minulle väriensä puolesta hieman haastavia. Haastetta myös riittää vielä, koska kaikki paperit ovat kaksipuoleisia ;) Saas nähdä mitä niistä vielä syntyykään!
Lähettänyt pikkuhelistin klo 18:31 7 kommenttia
Tunnisteet: 12x12, Heinikka Design Team, scrapbooking
lauantai 2. tammikuuta 2010
Skräppäyvuosi lähti käyntiin heti vuoden ensimmäisenä päivänä Inspiroidu-haasteen ansiosta. Aiheena vuoden ekassa haasteessa oli "jäässä" joko henkisesti tai fyysisesti. Aluksi aihe tuntui hieman hankalalta mutta sitten kuvapinosta löytyi tämä vanha kuva, joka sopi aiheeseen.
Syksyllä Inspiroidu-blogin uudistusten myötä tuli kuvioihin myös Inspis Twist-luonnos, jonka otin nyt omassa haasteosallistumisessani käyttöön ensimmäistä kertaa. Noudatin kivaa luonnosta melko orjallisesti (kuten kuvasta näkyy) ja otsikkokin tuli haasteesta suoraan :) Lopputulos on todella mieleinen ja leiska syntyi nopeasti luonnoksen ansiosta. Oli kiva aloittaa skräppäysvuosi näin :)
ps. Intohimona skräppäys-tapahtuman ohjelma on julkaistu ja ilmoittautuminen workshopeihin on alkanut. Mars mars ilmoittautumaan! :)
Lähettänyt pikkuhelistin klo 12:59 12 kommenttia
Tunnisteet: 12x12, Inspiroidu-haasteet, scrapbooking
Uudemmat tekstit Vanhemmat tekstit Etusivu
Skräppään tyttärestä ja miehestä, elämän pienistä ihmeistä. Kissoista ja kodista, tavallisesta arjesta. Minusta ja muista. Siksi, että muistan.
Inspiroidu #90 Sisustus- ja asuntounelmia
Craftica Scrapbooking Challenge (10)
Heinikka Design Team (2)
Sata kuvaa päivässä (5)
Wreck this journal (5)
Feedjit Live Blog Stats
Teema: Yksinkertainen. Sisällön tarjoaa Blogger.